Grünewaldvillaen

Grünewaldvillaen (svensk: Grünewaldvillan, opprinnelig Villa Lugnet, senere Saltsjöklack) er en villa ved Hotellviken i Saltsjöbaden i Nacka kommune, Stockholms län. Villaen benyttes idag som konferanse- og utstillingslokaler.

 Bygges som Villa Lugnet 
Vise häradshövding Knut Tillberg bestilte tegninger for en representativ sommervilla av arkitekt Ferdinand Boberg og denne sto ferdig i 1893, på en da 11 000 m² stor dobbel tomt. Villaen var på 550 kvadratmeter og fikk navnet Villa Lugnet.

 Ny eier i 1911 
I 1911 ble villaen kjøpt av forleggeren Ernst Hugo Geber. Arkitekt Carl Westman tegnet et tilbygg på villaens nordre side med et nytt kjøkken og med et gjesterom over dette, mens det tidligere kjøkkenet ble et serveringsrom. I tillegg installerte han sentralvarme, selv om villaen fortsatt bare var en sommerbolig.

 Isaac Grünewald kjøper villaen 
I desember 1936 ble villaen kjøpt av kunstner og professor ved Kungliga Akademien för de fria konsterna, Isaac Grünewald som døpte den om til Saltsjöklack. Etter noen mindre moderniseringer flyttet han i 1937 inn sammen med sin kommende hustru, kunstneren Märta Grundell, og disse ble de første som tok i bruk villaen som helårsbolig. Isaac Grünewald var da på høyden av sin karriere, og da han avsluttet sitt virke ved kunstakademiet i 1942, ble huset bygget på med et 100 kvadratmeter stort atelier for kunstnerisk arbeid og representasjon. Arkitekten for dette var Märtas bror Olov Grundell, og villaen fikk dermed en grunnflate på 700 m².

 Iván Grünewald arver i 1946 
Etter ektefellenes død i Snarø-ulykken i 1946 ble villaen overtatt av Isaacs sønn Iván, som bodde der med sin familie fram til 1972. Etter 36 år hadde navnet Grünewald blitt så knyttet til villaen, at den på folkemunne i Saltsjöbaden gikk under navnet Grünewaldvillan.

 1972 og senere 
Før villaen skulle selges i 1972 var den truet av rivning, men disse planene ble stoppet av Nacka kommune. I stedet ble deler av den ubebygde tomten stykket ut, og villaen ble solgt. De nye eierne påbegynte en løpende og kontinuerlig oppussing. I 1974 startet de nye eierne galleridrift i villaen, i samarbeid med Nacka Konstförening

Foreningen Grünewaldvillans Vänner ble stiftet i 1998 for å verne villaen og støtte de kulturelle delene av virksomheten.

Villaen benyttes etter salget til konferanser og kunstutstillinger, mens eierne i 2015 bor i en del av nederste etasje.

 Galleri 

 Eksterne lenker 


Kategori:Byggverk fullført i 1893
Kategori:Bygninger tegnet av Ferdinand Boberg
Kategori:Saltsjöbaden